पाएं अपने शहर की ताज़ा ख़बरें और फ्री ई-पेपरडाउनलोड करें
जिला स्वास्थ्य विभाग ने कोरोना टीकाकरण की रफ्तार बढ़ाने के लिए टीएमएच, टाटा मोटर्स अस्पताल व टिनप्लेट अस्पताल में भी मुफ्त कोरोना का टीका दिलाने की कवायद शुरू कर दी है। इन अस्पतालों को टीका स्वास्थ्य विभाग उपलब्ध कराएगा। इससे आम लोगों को इन अस्पतालों से भी फ्री टीका मिल सकेगा।
टीएमएच में गुरुवार से ही शुरू करने का लक्ष्य रखा गया है, गुरुवार को सेवा नहीं शुरू हो सकी तो शुक्रवार को अवश्य शुरू हो जाएगी। शनिवार से टाटा मोटर्स और टिनप्लेट अस्पताल में भी सेवा शुरू होगी। यहां वैक्सीन के लिए 250 रुपए देने पड़ते थे। जिला सर्विलांस पदाधिकारी डॉ. साहिर पाल ने बताया कि कोरोना से बचाने के लिए अधिक से अधिक लोगों को वैक्सीन दिया जा रहा है। टीकाकरण बढ़ाने के लिए तीनों निजी अस्पतालों से बात हुई है। वे नि:शुल्क टीका मिलने पर टीकाकरण के लिए राजी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn